Kannettavan tietokoneen sähkövuoto? | Tekniikka ja energia | Tiede
Kannettavan tietokoneen sähkövuoto?
klo 17:21 | 29.9.2005
Kannettavan tietokoneen ollessa kytkettynä verkkovirtaan siitä tuntuu "karkaavan" sähköä. Jos laitan käteni kannettavan päälle, ja toinen henkilö koskettaa vaikka poskeani, niin hän tuntee todella voimakasta väreilyä. Olen huomannut saman asian usean kannettavan tietokoneen kohdalla. Jos käsissä on kumihanskat, väreilyä ei tunnu. Mietinkin, että onko tällaisen haittavaikutuksia tutkittu. Onko joku muu tehnyt samanlaisia havaintoja?
Kokeileppa kääntää seinässä oleva poverin pistotulppa toisinpäin. Vieläkö tuntuu ?
klo 17:27 | 29.9.2005
klo 17:40 | 29.9.2005
Taitaapi olla suht. pässi kysymys, mut onko maadottamaton vai maadotettu piuha, joka menee seinää? Tuntuuko vain silloin kun otat rungosta kiinni(siis ei mistää muoviosasta?
klo 18:14 | 29.9.2005
Hmm. En tiedä maadotuksesta. Kyseessä on siis tyypillinen kannettavan virtajohto, jossa on muuntaja. Kokeilin eri pistorasioita, mutta värinä tuli kaikkia käyttäen. Sen tuntee myös silloin, kun kosken vain koneen muoviosia. Oikeastaan en tainnut kokeilla kumihanskat kädessä aiemmin, vaan ainoastaan muovipussit käsissä Nyt ohut muovipussi tuntui vain vaimentavan väreilyä hieman. Voisiko tähän olla muuta selitystä kuin sähkö? Toisaalta verkkovirtaan kytkeminen on väirelyn edellytys.
klo 18:40 | 29.9.2005
Sanoisin tämän olevan normaalia vuotovirta, ei syytä huoleen. Vuotojännite enintään 120V pistokkeen kääntämisellä kun ei ollut vaikutusta. Vuotovirta joitain mikroamppeereita. Siirtyy kapasitiivisesti verkkovirrasta pienjännitepuolelle.
klo 19:22 | 29.9.2005
Kokeilin eri pistorasioita, mutta värinä tuli kaikkia käyttäen. Sen tuntee myös silloin, kun kosken vain koneen muoviosia. Varsin outoa, kone tehty sähköä johtavasta muovista. Vai onko sittenkään.
klo 19:32 | 29.9.2005
Minkä tyyppinen sivusto on siinä auki tuolloin?
klo 19:38 | 29.9.2005
Varsin outoa, kone tehty sähköä johtavasta muovista. Vai onko sittenkään.
Voi olla hyvinkin sähköä johtavaa muovia, näitä on olemassa. Näin on saatu koneen lähettämää häiriösäteilyä muille laitteille vähennettyä.
klo 19:46 | 29.9.2005
Ok, voisi teoriassa pitää paikkaansakkin.
klo 20:02 | 29.9.2005
Jos siinä johdossa on muuntaja välissä niin koneelle ei taida edes tulla sitä verkkojännitettä (230VAC 50Hz) vaan aivan tavallista n. 12V tasajännitettä. Tällä 12 voltin tasajännitteellä ei saa mitään läpilyöntejä aikaiseksi, eikä sitä siis edes tunne. Voipi olla että koneen sisällä käynnistyy joku tuuletin, kun akkua ladataan. Kovalevyt hurisee jne...
klo 20:09 | 29.9.2005
Mittaa värinän taajuus, jospa se on siinä 50 Hz tai sen monikerta. Muuntaja värähtelee ja värinä välittyy rungon läpi?
Pentuna korjailin putkiradioita ja maadoituskokeilusta tuli joskus ns. näpeille... . Todellakin, DX-kuuntelun edistämiseksi maadoitin radion maalaistalon keittiön viemäriputkeen, ja koko tiskipöytä surisi kuin parvi paarmoja.
klo 21:32 | 29.9.2005
Verkkojännitteen 50 Hz taajuus tuntuu kaikkialla sähkölaitteitten ympäristössä, jotka ovat kytkettynä verkkoon.
Tämä on todettavissa yksinkertaisella kokeella, jota en suosittele paitsi sähköalan ammattimiehille.
Johtava mustaksi maalattu sileä metallilevy joka on kapasitiivisesti (kapasitanssi voi olla hyvinkin pieni) kytketty 50 Hz verkkoon peitetään ohuella kerroksella perunajauhoja. Kun nyt sormea vedetään kevyesti pitkin mustan metallilevyn pintaa, joka on perunajauholla peitetty, syntyyn vuorottelevia tummia ja vaaleita raitoja, joitten välimatkaa riippuu siitä miten nopeasti sormea liikutellaan.
Nämä juovat osoittavat että levyssä on heikko 50 Hz kenttä, joka vuorotellen hylkää ja vetää puolensa perunajauhon hiukkasia. Usein riittää, että tämä musta metallilevy on jonkun verkkojohdon läheisyydessä.
miten ihmeessä pistokkeen kääntäminen toisin päin vaikuttaa mihinkään. niinkuin joku ehdotti? vaihtovirrasta puhuttaessa ei ole väliä kummin päin pistoke on.. huuhaata tommonen.
Tottakai se vaikuttaa!!!:http://koti.mbnet.fi/~moderni/topseli.jpg Okei, vähän offtopic...
klo 22:12 | 29.9.2005
Tämäkin vähän offtopic, mutta kun tyttöystäväni hiplasi selkääni kun soitin sähkökitaraa, tunsi hän selvää sähköistä väreilyä... se nyt on kuitenkin ihan ymmärrettävää kun kerran kielet ovat metallisia.